Heartstopper

"Heartstopperi" raamatusari on Alice Osemani loodud LGBTQ+ graafiliste romaanide kogu, kuhu kuulub viis raamatut. Viimane raamat ilmus 2023. aasta detsembris. "Heartstopper" oli algselt veebikoomiks Tumblri ja Tapase keskkonnas. Raamatusarja peategelased on Nick Nelson ja Charlie Spring, kes esimest korda ilmusid Osemani esimeses romaanis "Solitaire", mis ilmus aastal 2014. "Heartstopperi" raamatusarja on peetud heaks mitmekülgsete kvääridentiteetide esindajaks, mis ei tugine kahjustavatele stereotüüpidele, millega seostatakse paljude teiste kväärtegelastega. Raamatutes on põhiteemadeks sõprus, kapist välja tulemine ja vaimne tervis. Alice Oseman lisas oma "Heartstopperi" koomiksid Webtooni platvormile 2019. aastal. 2018. aastal lõi Oseman Kickstarteri kampaania, et rahastada esimese raamatu väljaandmist. Kampaania eesmärk oli koguda 9000 naela (üle 10 000 euro) ja eesmärk täideti kahe tunniga. "Heartstopperi" esimene raamat ilmus 2019. aastal. Esimesed 2000 raamatut saatis autor isiklikult koos oma pereliikmete abiga ostjatele üle maailma kohale. Alice Osemanil on Webtoonis üle 270 000 jälgija ja "Heartstopperi" veebikoomiksil on üle 2 miljoni jälgija ning üle 500 miljoni lugemise. "Heartstopperi" raamatud on üle maailma populaarsed – raamatuid on tõlgitud rohkem kui 30 keelde ja müüdud on üle 8 miljoni. Kolm päeva peale raamatusarja viienda osa ilmumist oli Ühendkuningriigis müüdud juba üle 60 000 eksemplari. Viies raamat pidi olema "Heartstopperi" sarja viimane osa, kuid Alice Oseman teatas, et kuues raamat on siiski töös ja see jääb viimaseks osaks. Raamatusarja peategelased on Nick ja Charlie, kes kohtuvad esimese raamatu alguses ja neist saavad sõbrad ning hiljem saab neist paar – raamatusari järgib nende armastuslugu. Mõlemad poisid õpivad Truhami koolis: Nick 11. klassis ja Charlie 10. klassis. Nad kohtuvad, kui neid klassis kõrvuti istuma pannakse, ja neist saavad kiiresti sõbrad. Raamatusarja kõrvaltegelased on Charlie õde Tori Spring (peategelane Osemani esimeses raamatus "Solitaire") ja Charlie sõbrad Tao Xu, Elle Argent ja Aled Last. Samuti on raamatutegelased Elle’i klassikaaslased tüdrukute koolist: Darcy Olsson ja Tara Jones. Esimeses raamatus on üks tegelane Charlie endine kallim Ben, kes ei ilmu ülejäänud raamatutes. Peale Nicki ja Charlie on raamatusarja paarid veel Tao ja Elle ning Tara ja Darcy. 2021. aasta aprillis teatas Oseman, et Netflixi on tulemas samanimeline telesari, mis on loodud raamatute põhjal. Peategelast Charliet mängib Joe Locke ja Nicki kehastab Kit Connor. "Heartstopperi" sarja esimene hooaeg ilmus 2022. aastal ja see koosnes kaheksast osast. Teine hooaeg ilmus 2023. aastal ja ka see oli kaheksaosaline. 2024. aasta märtsis teatas Netflix, et „Heartstopperi“ sarja kolmas hooaeg esilinastub 2024. aasta oktoobris. "Heartstopper. Volume 1" (2019) "Heartstopper. Volume 2" (2019) "Heartstopper. Volume 3" (2020) "Heartstopper Colouring Book" (2020) "Heartstopper Volume 4" (2021) "Heartstopper Yearbook" (2022) "Heartstopper. Volume 5" (2023) "Solitaire" (2014) "Nick and Charlie" (2015) "This Winter" (2015) Oseman, Alice. Heartstopper Volume Five. https://aliceoseman.com/graphic-novel/heartstopper-volume-five/ (vaadatud 31. märtsil 2024) Oseman, Alice. The History. https://aliceoseman.com/heartstopper/the-history/ (vaadatud 31. märtsil 2024) Aroesti, Rachel. 2022. No Drugs, Booze, Sex or Swearing: Will Heartstopper Rewrite the Young Love Rulebook? The Guardian. (vaadatud 31. märtsil 2024) Allen, Melissa. 2023. “In a Romantic Way, Not Just a Friend Way!”: Exploring the Developmental Implications of Positive Depictions of Bisexuality in Alice Oseman’s Heartstopper. Journal of Bisexuality, 23: 2, 197–228. https://doi.org/10.1080/15299716.2022.2153191. Creamer, Ella. 2023. Alice Oseman’s Heartstopper Becomes the UK’s Fastest-selling Graphic Novel Ever. The Guardian, 13. detsember (vaadatud 31. märtsil 2024) Oseman, Alice. 25. august, 2019. Twitter. https://twitter.com/AliceOseman/status/1165652207506722816 (vaadatud 31. märtsil 2024) Eyre, Charlotte. 2018. Oseman Smashes Comic Crowdfunding Target in Two Hours. The Bookseller, 21. juuni (vaadatud 31. märtsil 2024) Oseman, Alice. Heartstopper Volume One. https://aliceoseman.com/graphic-novel/heartstopper-volume-one/ (vaadatud 31. märtsil 2024) Oseman, Alice. 31. detsember, 2018. Twitter/X postitus. https://twitter.com/AliceOseman/status/1079723954938494977 (vaadatud 31. märtsil 2024) Webtoon. Alice Oseman. https://www.webtoons.com/en/creator/AliceOseman (vaadatud 31. märtsil 2024) Webtoon. Heartstopper. https://www.webtoons.com/en/canvas/heartstopper/list?title_no=329660 (vaadatud 31. märtsil 2024) Shaffi, Sarah. 2023. Alice Oseman Reveals Plans for Sixth Volume of Heartstopper Graphic Novels. The Guardian, 5. aprill (vaadatud 31. märtsil 2024) Kelleher, Patrick. 2022. Heartstopper Creator Wanted to Show Queer Teens That the Future Is Bright: ‘It Spreads Joy’. PinkNews, 22. aprill (vaadatud 31. märtsil 2024) Goodreads. Heartstopper: Volume One. https://www.goodreads.com/book/show/40495957-heartstopper (vaadatud 31. märtsil 2024) Oseman, Alice. Character Profiles. https://aliceoseman.com/heartstopper/character-profiles/ (vaadatud 31. märtsil 2024) Oseman, Alice. 26. aprill, 2021. Twitter/X postitus. https://twitter.com/AliceOseman/status/1386637631862329348 (vaadatud 31. märtsil 2024) Netflix. Heartstopper. https://www.netflix.com/ee/title/81059939, vaadatud 31. märtsil 2024. Hudspeth, Christopher. 2024. Heartstopper Season 3: Here’s Everything to Know About the Next Chapter. Tudum. (vaadatud 31. märtsil 2024)